

**REPUBLIKA E SHQIPËRISË**

**KËSHILLI I MINISTRAVE**

**PROJEKTVENDIM**

Nr. ......, datë ......2019

PËR

KRITERET E USHTRIMIT, MIRATIMIT DHE TË MONITORIMIT

TË VEPRIMTARIVE KËRKIMORE-SHKENCORE

NË ZONAT E MBROJTURA MJEDISORE

Në mbështetje të nenit 100 të Kushtetutës, pika 2 të nenit 61, të ligjit nr. 81, datë 04.05.2017 “Për zonat e mbrojtura”, me propozimin e Ministrit të Turizmit dhe Mjedisit, Këshilli i Ministrave

**V E N D O S I:**

1. Miratimin e kritereve për ushtrimin, miratimin dhe monitorimin e veprimtarive kërkimore-shkencore në zonat e mbrojtura mjedisore.
2. Ushtrimi i veprimtarive kërkimore-shkencore në zonat e mbrojtura kryhet në përputhje me kuadrin ligjor në fuqi për natyrën.
3. Kërkesa për ushtrimin e veprimtarisë kërkimore shkencore në zonat e mbrojtura mjedisore mund të paraqitet nga subjektet si më poshtë:
4. institucionet kërkimore-shkencore, publike apo private;
5. OJF e specializuar në këtë fushë;
6. Studiues/ Humultues;
7. Studentët vendas apo të huaj;
8. Si dhe çdo person tjetër i interesuar në fushën e kërkimit shkencor.
9. Subjektet që kërkojnë të ushtrojnë veprimtarinë kërkimore shkencore paraqesin kërkesën me shkrim për miratim pranë Agjencisë Kombëtare të Zonave të Mbrojtura (AKZM).
10. Kërkesa me shkrim shoqërohet nga tre shtojca të cilat janë pjesë përbërëse e këtij vendimi:
11. Shtojca nr. 1, pasqyron detaje mbi aplikuesit/aplikuesve;
12. Shtojca nr. 2, pasqyron detajet mbi veprimtarinë kërkimore-shkencore;
13. Shtojca nr. 3, vetëdeklarimi;
14. Agjencia Kombëtare e Zonave të Mbrojtura, brenda 15 ditëve pune nga data e dorëzimit, shqyrton kërkesën dhe dokumentacionin e paraqitur.
15. Në rast se nga ana e Agjencia Kombëtare e Zonave të Mbrojtura konstatohet se kërkesa e paraqitur nga subjekti kërkues /aplikuesi nuk plotëson kërkesat e përcaktuara në pikën 5 të këtij vendimi, kërkesa i kthehet aplikuesit/subjektit kërkues për të bërë plotësimet e nevojshme brenda 10 ditëve.
16. Agjencia Kombëtare e Zonave të Mbrojtura, gjatë shqyrtimit të kërkesës së subjektit për ushtrimin e veprimtarisë kërkimore-shkencore, mban në konsideratë planin e menaxhimit të zonës së mbrojtur përktatëse, në përputhje me dispozitat e ligjit nr. 81/2017 “Për zonat e mbrojtura”.
17. Pas shqyrtimit të kërkesës nga ana e Agjencia Kombëtare e Zonave të Mbrojtura dhe, pasi ajo e gjen atë në përputhje me kërkesat e legjislacionit në fuqi për mbrojtjen e natyrës dhe kërkesat e kësaj VKM-je, kjo e fundit miraton të drejtën e ushtrimit të veprimtarisë kërkimore-shkencore***.***
18. Agjencia Kombëtare e Zonave të Mbrojtura njofton Ministinë përgjegjësë për Mjedisin, si dhe Administratën Rajonale të Zonave të mbrojtura (AdRZM) për të drejtën e subjektit për ushtrimin veprimtarisë kërkimore-shkencore.
19. Subjekti gjatë ushtrimit të veprimtarisë kërkimore shkencore shoqërohet nga stafi AdRZM-së dhe rangersat e zonës së mbrojtur mjedisore, ku kryhet veprimtaria. Në rast se stafi i AdRZM dhe rangersat kostatojnë shkelje në veprimtarinë kërkimore shkencore, AdRZM-ja merr masa administrative në përputhje me kuadrin ligjor në fuqi për mbrojtjen e natyrës për mospërmbushje dhe mosrespektim të kushteve të kërkesës së miratuar.
20. Në përfundim të ushtrimit të veprimtarisë së kërkimit-shkencor aplikuesit i lind detyrimi që të përmbush kërkesat në përputhje me kuadrin ligjor në fuqi për mbrojtjen e natyrës, konkretisht të dorëzojë në Ministinë përgjegjësë për Mjedisin dhe Agjencinë Kombëtare të Zonave të Mbrojtura raportin përkatës me rezultatet e arritura gjatë kryerjes së kësaj veprimtarie.
21. Tarifa e hyrjes për ushtrimin e veprimtarisë kërkimore – shkencore, në zonat e mbrojtura mjedisore llogaritet sipas aktit nënligjor për të ardhurat e gjerneruara nga tarifat, masa dhe kriteret e përdorimit të tyre, që autorizon ligji nr. 81/2017 “Për zonat e mbrojtura”.
22. Agjencia Kombëtare e Zonave të Mbrojtura, mban dhe administron rregjistrin e kërkesave për ushtrimin e veprimtarisë kërkimore-shkencore, sipas formatit të miratuar me urdhër të Drejtorit të Përgjithshëm të Agjencisë Kombëtare të Zonave të Mbrojtura.
23. Ngarkohen Ministria përgjegjësë për Mjedisin dhe Agjencia Kombëtare e Zonave të Mbrojtura për zbatimin e këtij vendimi.

Ky vendim hyn në fuqi pas botimit në Fletoren Zyrtare.

**KRYEMINISTRI**

**EDI RAMA**

***Shtojca 1*** Formulari i Aplikimit

**KËRKESË**

**PËR DREJTËN E USHTRIMIT TË VEPRIMTARIVE**

**KËRKIMORE-SHKENCORE**

**NË ZONAT E MBROJTURA MJEDISORE”**

|  |  |  |  |  |  |  |
| --- | --- | --- | --- | --- | --- | --- |
| DETAJE TË APLIKUESIT/APLIKUESVE (zgjidh opsionin) | | | | |  |  |
|  |  | | | |  |  |
| 1.1 Emër Mbiemër  1.2 Institucioni: | | | | 1.1.1Titulli: | | |
| 1.3 Adresa: | | | | 1.3.1Kodi postar: | | |
| 1.4 Nr i telefonit/ e-mail: | | | | | | |
| 1.5 Lista e anëtarëve të stafit pjesëmarrës në studimin kërkimor shkencor: | | | | | | |
|  | |  |  | | | |
| 1.6 Titulli i studimit/ projektit:  1.7 Përshkrimi i shkurtër i projektit:  1.8 Metodologjia e studimit/ projektit:  1.9 Fillimi dhe mbarimi i projektit: | | | | | | |
| MBAR | | | | | | |

***Shtojca nr 2***

DETAJE MBI VEPRIMTARINË KËRKIMORE-SHKENCORE

|  |  |  |  |  |  |  |  |
| --- | --- | --- | --- | --- | --- | --- | --- |
| **Emri i zonës**  **së mbrojtur** | **Qarku** | **Emri latinisht**  **i llojit faunë/florë** | **Emri i**  **zakonshëm**  **i llojit** | **□ I gjallë**  **□ I ngordhur**  **□ Material gjenetik**  **□ Mostra** | **□ I rrezikuar**  **□ I Përkeqësuar**  **□ I Kërcënuar** | **Sasia** | **Shpeshtësia** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

***Shtojca nr 3***

VETËDEKLARIM

Unë i/e nënshkruari \_\_\_\_\_\_\_\_\_\_\_\_\_\_\_ i datëlindjes \_\_\_\_\_\_\_\_\_\_\_\_\_\_\_\_

(emër atësi mbiemër ) (datë/muaj/vit )

Nëse aplikanti përfaqëson një istitucion duhet të saktësojë pozicionin që mban

1. Deklaroj me vullnet të lirë e të plotë se mbaj përgjegjësi personale për të gjithë informacionin që është plotësuar në këtë formular dhe se veprimtaria e kerkimit shkencor nuk do të ketë ndikime negative në drejtim të prishjes së ekuilibrave natyrorë dhe se mbas përfundimit të projektit do të dorëzojë pranë Ministrisë përgjegjëse për Mjedisin dhe Agjencisë Kombëtare të zonarve të mbrojtura rezultatet e arritura gjatë kryerjes së kësaj veprimtarie.

.

Deklaruesi Datë

\_\_\_\_\_\_\_\_\_\_\_\_\_\_\_ \_\_\_\_ / \_\_\_/\_\_\_

Firma